daner
Store norske leksikon,Historie,Norsk og nordisk historie,Danmarks historie
Daner er den folkestammen som Danmark er oppkalt etter. Navnet er eldgammelt, og har trolig sammenheng med irsk duine, med betydning 'mennesker'. Navnet ble brukt fra 500-tallet.
Danene skal ha trengt inn i Danmark fra Sverige, men dette er ikke uten videre på det rene. Heller ikke kan det fastslås om de gjorde seg til herrer over Jylland og øyene med makt, eller om andre stammer gikk opp i danene på fredelig vis. Danene kom uansett til å prege Danmarks tidlige historie. Deres makt strakte seg også til Vestfold og Viken på slutten av 700-tallet. I slutten av middelalderen ble navnet daner skiftet ut med dansker. Les mer i Store norske leksikon Danmarks historie Danmarks forhistorie